tomron87/hebrew-wikipedia-sentences-corpus huggingface dataset:
הלהקה הופיעה במספר תוכניות טלוויזיה שהגבירו את חשיפתה, כגון בפרק האחרון של העונה הראשונה של "החבובות" ב-1976, ב-"1-2-3 מגע" בשנות ה-80, וב"חשיפה לצפון" בשנות ה-90. בשנת 1992 נפטר בוסאר ממחלת האיידס בגיל 47, ובמהלך מסע ההופעות שלהם Parade, שהחל בשנת 1995, הצטרף לקבוצה השחקן האמריקאי ג'ון צ'ארלס מרפי (Murphy).
בשנת 2000 הצטרפו ללהקה מטיולי ובנטסן וכן המנהל הטכני לוקאס.
בשנת 2006 החלו חברי הלהקה להופיע עם המופע הנוכחי שלהם, 3X11, רטרוספקטיבה של 33 שנות פעילות.
הלהקה הופיעה בכל רחבי העולם ובשש יבשות, השתתפה בפסטיבלים רבים, כולל מספר פעמים בפסטיבל ישראל וזכתה לביקורות נלהבות.
הופעות מומנשאנץ מורכבות מסדרת מערכונים קצרים העוסקים בדרך כלל ביחסים בין יצורים אנושיים או לא-אנושיים.
השחקנים לובשים לרוב בגד גוף שחור ומשתמשים באביזרי פלסטיק צבעוניים או בשלל אביזרים יום-יומיים בשימוש לא שגרתי.
במערכון מפורסם ניצבות זו מול זו שתי דמויות, כאשר במקום פה משמש להם גליל נייר טואלט והן מקיימות שיחה רבת הבעה תוך שימוש בקריעת פיסות נייר בלבד וגלגול הגליל.
בגרמנית פירוש שם הקבוצה, מומנשאנץ, הוא "פנטומימה" או "מופע מסיכות".
מוֹמְצִ'ילְגְרָאד (בבולגרית: Момчилград) היא עיר בדרום בולגריה, השנייה בגודלה מבחינת כמות אוכלוסין במחוז קרדז'אלי ושוכנת 215 קילומטרים דרומית מזרחית לבירה סופיה ו-14 קילומטרים דרומית מזרחית לבירת המחוז קרדז'אלי.
העיר נקראת על שמו של הפאודל הבולגרי מומצ'יל אשר נאבק על עצמאות האימפריה הבולגרית השנייה כנגד העות'מאנים והביזנטים כאחד וב-7 ביולי 1345 נהרג בקרב.
היישוב נוסד בשלהי המאה ה-15 על ידי מוסלמים מאנטוליה שהובאו במסגרת טרנספר אוכלוסיות שבוצע מעת לעת באימפריה העות'מאנית.
שמה של העיר בתקופה העות'מאנית היה מֶסְטָאנְלוּ וב-1934 שונה למומצ'ילגראד.
לאחר המלחמה העות'מאנית-רוסית (1877–1878) נותר היישוב מתוקף סיכומי קונגרס ברלין בשטח המחוז האוטונומי רומליה המזרחית.
לאחר מלחמת בולגריה–סרביה (1885) הועברה מתוקף הסכם בוקרשט ביחד עם הערים קרדז'אלי וסמוליאן לחזקת העות'מאנים.
במהלך מלחמת הבלקן הראשונה נכבש היישוב על ידי צבא ממלכת בולגריה ומאז נותר בחזקת הבולגרים.
ב-1937 זכה היישוב למעמד של עיר.
בראשית שנות ה-80 רדף משטרו של טודור ז'יווקוב את בני המיעוט הטורקי בבולגריה ועשרות אלפים מהם נאלצו להגר לטורקיה.
תושבי מומצ'ילגראד נוהגים לציין את מועד תחילת הרדיפות בטקסים הנערכים בעיר.
האזור הוא חקלאי בעיקרו ופרנסת תושבי העיר נסמכת על גידול טבק, פלפלים, צאן ובקר לתעשיות הבשר והחלב.
בשטח הרשות המקומית קיים מפעל טקסטיל.
התחבורה הציבורית ליישובים הסמוכים מתבססת על קווי אוטובוס.
בשטח הרשות המקומית מספר בתי מלון ובתי הארחה.
אוכלוסיית העיר מצויה במגמת קיטון ניכרת בשל שיעור תמותה העולה על שיעור הילודה ובעיקר בשל הגירה שלילית, רובה הגירת עבודה.
מבחינת התמהיל האתני של האוכלוסייה עולה, כי 81.8% הם טורקים, 17.1% בולגרים ו-1.1% הם צוענים.
מון גון-יונג (בקוריאנית: 문근영; נולדה ב־6 במאי 1987 בקוואנגג'ו) היא דוגמנית ושחקנית דרום קוריאנית המכונה בחיבה "האחות הקטנה של האומה", זוכת 3 פרסי גרנד בל (האוסקר הקוריאני) מתוך 5 מועמדויות.
בשנת 2014 השתתפה בסדרה דרום-קוריאנית לצד קים בום.
מוּמְסִיָה (ערבית ممسيّة) הוא כפר צ'רקסי נטוש בצפון רמת הגולן, אשר שכן במרחק של כחמישה קילומטרים דרומית לעיר קוניטרה, למרגלות הר בני רסן (תל-ע'סניה).
הכפר שמרבית תושביו היו צ'רקסים ומיעוטם טורקמנים, חרב לאחר מלחמת ששת הימים ונמצא כיום בשליטת ישראל.
ראשית ההתיישבות במקום מתוארכת לשלהי המאה ה-3 תקופת שלטונה של האימפריה הרומית.
המקום יושב על ידי השבט הבדואי "בני ע'סאן" שנדד למקום מאזור תימן ובהמשך, בתקופת האימפריה הביזנטית קיבלו על עצמם את הנצרות.
ב-636, לחמו בני השבט לצד הביזנטים בקרב הירמוך, ניגפו עימם בקרב והיישוב ננטש.
ב-1878 הגיעו לאזור מהגרים צ'רקסים מהקווקז ויישבו את המקום מחדש.
בניגוד לכפרים הצ'רקסים האחרים ברמת הגולן, מומסיה נחלק בפועל לשני יישובים שונים.
החוקר הגרמני גוטליב שומאכר ציין בספרו "הגולן" את המקום כאחת מההתיישבויות הצ'רקסיות ברמת הגולן.
בסקר שערך בין השנים 1884-1885 הוא מציין 82 בקתות בכפר ואוכלוסייה של כ-330 תושבים בני עשר ומעלה:
במהלך מלחמת ששת הימים נכבש הכפר על ידי צה"ל וחרב.
במהלך מלחמת יום הכיפורים הווה האזור זירת קרב בין חטיבת השריון הסורית ה-43 לבין חלקים מגדוד 82 של צה"ל ובמהלכו כשלו הסורים בכיבוש הכפר.
מון נייט הוא דמות בדיונית של גיבור-על המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת Werewolf by Night #32 מאוגוסט 1975 ונוצרה על ידי הכותב דאג מנץ' והמאייר דון פרלין.
מון נייט הוא האלטר אגו של מארק ספקטור, בנו ההפכפך והבלתי צפוי של רב יהודי-אמריקאי משיקגו, אילינוי.
בבגרותו, ספקטור בילה את זמנו כמתאגרף במשקל כבד, התגייס לחיל הנחתים האמריקני, ובסופו של דבר הפך לשכיר חרב.
אחרי שכמעט נהרג, ספקטור קיבל הזדמנות שנייה מאל ירח מצרי.
הוא ניצל, התעטף בתכריכיו, וכך הפך למון נייט.
דמותו של מון נייט מדורגת במקום ה-89 ברשימת מאה גיבורי-העל הגדולים של כל הזמנים, לפי אתר IGN.
את דמותו של מארק ספקטור בסדרת היקום הקולנועי של מארוול "מון נייט" מגלם השחקן אוסקר אייזק.
סיפור מקורו, הפיכה למון נייט
אביו של ספקטור, רב בשם אליאס, נמלט מגרמניה כאשר אדולף היטלר פלש לצ'כוסלובקיה.
מארק ספקטור עצמו נולד בארצות הברית, ואמו מתה זמן קצר לאחר מכן.
ספקטור סירב ללכת בדרכו של אביו, בטענה שלא הבין מדוע הוא לא נלחם באלו הרודפים אחריו.
בילדותו התחיל לפתח בעיית זהות דיסוציאטיבית וגרם ליצירת זהויות חדשות בשם סטיבן גרנט וג'ייק, שהובילו את אביו לאשפז אותו במוסד לחולי נפש עד למותו.
ספקטור נוכח בהלווייתו של אביו, ממנה ברח כששמע קול בראשו.
מאוחר יותר התגייס לחיל הנחתים האמריקני, וכעבור שנתיים בשירות הנחתים הפך לסוכן שטח של ה-CIA.
שם הוא עבד עם אנשים העתידים להתעמת מולו בעתיד, ביניהם ויליאם קרוס ואחיו, רנדל.
רנדל הרג את חברתו של ספקטור עם גרזן כדי למנוע ממנה לחשוף מזימת סחר לא-חוקי כלי נשק, ובתגובה ספקטור זרק עליו רימון יד והותיר אותו למות.
כשעזב את ה-CIA נעשה ספקטור לשכיר חרב.
הוא התיידד עם טייס צרפתי בשם ז'אן-פול דושאמפ, לו הוא קורא בשם החיבה "פרנצ'י".
כשהשניים החלו לעבוד במצרים עבור שכיר החרב האפריקאי הסדיסט ראול בושמן, שסחט את ד"ר פיטר אלראון כדי לגלות את מיקומו של קבר פרעה עתיק.
הארכאולוגים חושפים בקבר מקדש עתיק שבתוכו מספר ממצאים עתיקים, ביניהם פסל של אל הירח המצרי ח'ונסו.
בושמן הורג את אלראון מתוך מטרה לבזוז את אתר החפירות, ובתגובה ספקטור מאתגר את בושמן לדו-קרב, אך הוא מובס ונותר לקפוא בטמפרטורות הנמוכות של הלילה.
מרלין אלראון וחברי הצוות הביאו את ספקטור חזרה למקדש, שם הוא נותר חסר אונים אל מול הפסל של ח'ונסו, וליבו מפסיק לפעום.
ח'ונסו מופיע אליו בחיזיון ומציע לו הזדמנות שנייה בחיים אם הוא יקבל על עצמו להיות אווטאר של האל המצרי.
ספקטור מתעורר, מתעטף בתכריכים הכסופים העוטפים את פסלו של ח'ונסו, ופוגע בחברי הצוות של בושמן.
הוא חוזר לאמריקה עם מרלין, פרנצ'י והפסל של ח'ונסו.
ספקטור מחליט להפוך ללוחם בפשע, יוצר לעצמו תלבושת כסופה המתבססת על התכריכים, והופך למון נייט (אביר הירח).
הוא יצר לעצמו עוד שתי זהויות: משקיע בשם סטיבן גראנט, ועל מנת לאסוף מידע, נהג מונית בשם ג'ייק לוקלי.
ארבע זהויות נפרדות - מארק ספקטור, מון נייט, סטיבן גראנט וג'ייק לוקלי - גרמו ללחץ נפשי גדול על ספקטור, שאישיותו המקורית נמוגה בהדרגה.
כג'ייק לוקלי הוא פיתח רשת מודיעין שכללה חסר בית בשם ברטרנד קראולי, בעלת דיינר בשם ג'ינה ג'ונסון, ושני בניה המתבגרים.
עבודתו הגדולה הראשונה של ספקטור כשכיר החרב מון נייט הגיעה כאשר ארגון "הוועדה" שכר אותו ללכוד אדם זאב בשם ג'ייק ראסל.
ספקטור הצליח, אך כאשר גילה כי הוועדה מתכננת להפוך את אחותו של ראסל לאשת-זאב ולהשתמש בשניהם כנשק, עזר לראסל בקרב נגד הוועדה.
המשך פעולותיו, האוונג'רס מהחוף המערבי
ספקטור התמודד עם מספר נבלי-על שונים בטרם הצטרף לקבוצת דפנדרס בקרב נגד קבוצת זודיאק.
הוא הציל את הדבר מויליאם קרוס/קרוספייר, וחבר לספיידרמן נגד השודד המחופש וציקלון המקורי.
אחיו התגלה בחיים כרוצח סדרתי בשם איש-הגרזן, המבקש נקמה באחיו.
כמון נייט רכש לעצמו ספקטור אויבים רבים, חלקם אנושיים, דוגמת רוצח סדרתי הטובח בחסרי בית בניסיון נואש למציאת אביו.
הוא נפגש עם בושמן לקרב חוזר, ונהדף בידי בעל-ברית של בושמן בשם "איש החצות".
כוחותיו התגלו כפסיכולוגיים כאשר איש החצות הרס את פסל ח'ונסו, ומרלין החליפה אותו בהעתק.
מאויביו הנוספים נמנים הטלפת מורפיאוס שעבר ניסויים בידי אחיה של מרלין, וכן מועמד מושחת לראשות עיריית ניו יורק הפועל בסתר כנבל "בלאק ספקטר".
בעקבות קרב נגד הזבוב, ספקטור שותק ברגליו, אך התאושש ואירח בגופו את רוח אחד מכוהניו של ח'ונסו, והוא סייע לו לאזן את אישיויותיו הרבות.
ניסיון זה כשל וספקטור סבל מהתמוטטות עצבים שהובילה אותו לנטוש את כל זהויותיו השונות ולהשתקע עם מרלין.
הוא מכר את פסל ח'ונסו לגלריה בפריז, אך חזר לדרכיו הקודמות עקב חיזיון.
מרלין עזבה אותו בטענה שהיא אינה מסוגלת לסבול את התנהגותו הסכיזופרנית.
בעמק המלכים פגש ספקטור בשלושה כוהני ח'ונסו, שאמרו לו כי ח'ונסו בחר בו כאלופו הארצי, והעניקו לו כלי נשק חדשים.
מאוחר יותר הבין ספקטור כי ח'ונסו משפיע עליו ללא ידיעתו.
אחרי שהציל כמה מחבריהם אשר הועברו בזמן למצרים העתיקה, הצטרף ספקטור לקבוצת האוונג'רס מהחוף המערבי.
בהדרכתו של ח'ונסו עיצב הוקאיי ארסנל כלי נשק חדש לשימושו של ספקטור.
כחבר הקבוצה הוא פיתח קשר רומנטי עם טייגרה, שהוזנח על ידו לצורך משימות הצוות.
כעבור זמן מה פרצה מחלקות בין חברי הקבוצה לאחר שהתגלה כי אשתו של הוקאיי מוקינגבירד, נטשה את פנטום ריידר המקורי למות, אם כי אחרי שתקף אותה מינית.
ספקטור, טייגרה ומוקינגבירד עזבו את הצוות, ונלחמו בהוד התפתחותו לצד גוליית ונאבקו במשמרת הלילה.
כאשר התייעצו עם דיימון הלסטרום על רוחו של פנטום ריידר הרודפת את מוקינגבירד, גילה ספקטור כי ח'ונסו שוכן בנשמתו, והוסר ממנו בידי הלסטרום.
משוחרר מנוכחותו של ח'ונסו, ספקטור עזב את פעילותו בלוחמה בפשע לצד גיבורי-על, וכן ויתר על כלי הנשק של הכוהנים.
כשחזר לניו-יורק, הוא התאחד עם מרלין וחזר ללחימה בפשע יותר אנושי.
הוא גילה כי ג'ף ויילד, בנו של איש החצות, ניסה לתפוס את מקומו של מון נייט בזמן שהותו בחוף המערבי.
הם נלחמו יחדיו בפשע, עד שויילד נהרג לכאורה בקרב נגד האימפריה הסודית.
האימפריה הסודית הפכו את ויילד לחייל קיבורג, שהאשים את ספקטור במותו של אביו.
מקרים נוספים הובילו לקרב בין האימפריה הסודית למון נייט, ספיידרמן, המעניש, דארקהוק וחברי הלוחמים החדשים נייט טראשר ונובה.
ויילד נהרג כשנמחץ מתחת להריסות המפקדה המתפוררת של האימפריה הסודית.
ספקטור עבר חוויית סף מוות שאחריה גילה כי אחיו שרד ומנסה לתפוס את מקומו כאלופו של ח'ונסו.
כשאדו נייט, רנדל הצליח לגזול מספקטור את כוחותיו באופן זמני, אך ספקטור הביס אותו בעזרת המעניש.
ספקטור שדרג את ציודו ללא הפסק, וציפה את שריון הקוולאר שלו וחיציו באדמנטיום.
כמו כן, הוא פתח את חברת ספקטורקורפ לתחזוק דמותו החיצונית.
כחלק מאירועי "מלחמת האינסוף", ספקטור התמודד עם כפיל שלו, מונשייד (Moonshade, "צל ירח") שנוצר על ידי המאגוס, אישיותו הרעה של אדם וורלוק.
אישיות "האלה" של וורלוק בחרה בספקטור כאדם הרוחני ביותר על פני כדור הארץ, הודות לחוויות סף-המוות שלו ומסירותו לח'ונסו.
ספקטור נהרג כאשר הנבל סת פלקון תקף את ספקטורקורפ עם וירוס מחשבים שגרם להתמוטטות מטה החברה.
ח'ונסו הקים את ספקטור לתחייה, הפעם כדי להתמודד מול בושמן, בלאק ספקטר ומורפיוס.
השלושה ניסו לפרק את ועידת השלום של האומות המאוחדות בעזרת פסל של סת, אך ספקטור מנע זאת בכך שהשמיד את הפסל.
ה-CIA ניסו להתנקש בחייו של ספקטור, וזאת כי ידע "יותר מדי" על תוכניות שטיפת המוח שלהם, וניצל בסיועה של אחד מאהובותיו.
הוא סייע לפנתר השחור במסעו להתמזגות עם בסת במימד הרוחות אף על פי שנייטמר ניסה להתחזות לח'ונסו על מנת להסיטם מן המטרה, ח'ונסו האמיתי עזר להם לסיים את המסע.
איש הדלת מקבוצת "אלופי האגמים הגדולים", אשר חיפש דם חדש לקבוצה אחרי מותה של דינה סואר וניסיונות ההתאבדות החוזרים של מיסטר אימורטל, פנה אל ספקטור.
עם זאת, במחשבה שאיש הדלת הוא איש החצות, ספקטור התקיפו ויצר קרב.
למרות חוסר האמון שלו בצוותים, ספקטור הצטרף לקבוצה שמטרתה להביא את המעניש למשפט צדק.
זאראן אדון הנשקים פצע את ספקטור קשה וגרם לפיצוץ מטה הקבוצה, וללא כסף, התלהבות ובריאות, ספקטור פרש מלחימה בפשע.
כשחזר לפעול כמון נייט, הרג ספקטור את בושמן בקרב, אם כי ברכיו נשברו.
נכה ומדוכדך, ספקטור התדרדר לאלכוהוליזם וסמים, ולא השתתף במלחמת האזרחים על אף ששני הצדדים ניסו לגייס אותו.
ספקטור התאושש, עדיין מאמין כי הוא אלופו של ח'ונסו, הלובש את צורתו של בושמן במוחו.
הוא התמודד עם אויבים שונים, ביניהם טאסקמאסטר והוועדה המשוקמת.
כאשר נורמן אוסבורן שלח את קבוצת ת'נדרבולטס להרוג את ספקטור, הוא זייף את מותו ונמלט למקסיקו בזהות ג'ייק לוקלי.
שם סייע למעניש ולאחים זאפאטה בהצלת כרמן אלקנטרה מידי קרטל הסמים של אביה.
ספקטור חזר לניו יורק כג'ייק לוקלי, אך עדיין נאבק בטבעו האלים.
במוחו, אדם בדיוני בעל תחפושת מון נייט המחזיק גולגולת ציפור דרבן אותו להרוג.
בעת שניסה לדרך בדרך של גיבור, הוא אכן הביס פושעים רבים ולא הרג אותם, מה שגרם לאנשים להתייחס אליו כגיבור, ולא כאחד מאנשי המשמר האזרחי הרצחניים, אליהם נורמן אוסבורן רוכש בוז רב.
הוא פגש את הסנטרי מקבוצת האוונג'רס האפלים של אוסבורן, ששאל אותו "מי אתה חושב שאתה, גיבור?".
הסנטרי לקח את ספקטור ברחבי העיר, והשניים הצילו אנשים ועצרו פושעים.
הוא אמר לספקטור שהוא ייבחן ויכשל, וספקטור ענה לו "אז גם אתה".
בעקבות מפלתו של אוסבורן במצור על אסגרד, קפטן סטיב רוג'רס איחד מחדש את קבוצות האוונג'רס.
הוא גייס את ספקטור לקבוצת האוונג'רס הסודיים שלו, ובמשימה הראשונה, הצוות נשלח למאדים.
חלק מחבריו לקבוצה, דוגמת האלמנה השחורה וחיה, לא סמכו על ספקטור בגלל מחלת-הנפש שלו.
ספקטור עבר ללוס אנג'לס, וזאת כדי לעבוד כמפיק תוכנית טלוויזיה.
הוא היה במסיבה לכבוד הצלחת תוכניתו החדשה, "האגדה של ח'ונסו", המבוססת על עברו.
המסיבה נקטעה על ידי שיחה, והוא יצא החוצה על מנת לפגוש את וולברין, ספיידרמן וקפטן אמריקה.
השלושה דיווחו לו על פושעים המסתובבים בעיר, ואמרו לו שכחבר האוונג'רס, הוא אף פעם לא צריך לעבוד לבד.
בנמל, ספקטור הבחין בשני פושעים חמושים, אשר סיפקו למיסטר הייד משלוח מסתורי.
כאשר סירב לשלם להם, הייד הרג את שני הפושעים.
ספקטור תקף את הייד, וגילה כי הפושעים סחרו בגופו המת של אולטרון.
ספקטור ברח, וצלל לתוך המים עם ראשו של אולטרון.
הוא פנה אל קפטן אמריקה, ספיידרמן וולברין על מנת לדון במצב; מתגלה כי ספקטור הזה את השלושה, וכי הוא היה למעשה לבד.
מאוחר יותר, לבוש כמותו וחושב שהוא ספיידרמן, ספקטור התעמת עם הפושעת סנאפדראגון במועדון חשפנות בו פעלה, כשבמהלך המאבק, אשיות וולברין השתלטה עליו.
הוא הובס, אך ניצל על ידי אקו.
ספקטור שכר את באק ליים, סוכן S.H.I.E.L.D לשעבר, לסייע לו, וזאת לאחר שספקטור בחן אותו בכך שהתחזה לבולזאיי.
ליים אישר את אותנטיות ראשו של אולטרון, והפציר בספקטור לתת אותו לאוונג'רס; באותו זמן, הקינגפין של לוס אנג'לס שכר את סנאפדראגון להרוג את ספקטור, והיא שכרה לצדה את משמרת הלילה.
בינתיים, הרוצח דאקן עבר ללוס אנג'לס, ונחשד כרוצח סדרתי אחר בשם "רוצח הטפרים".
הוא ניסה להפוך לראש הפשע המאורגן, אך גילה כי קינגפין חדש תפס את מקומו.
גם ספקטור רדף אחרי רוצח הטפרים, שהתגלה כמרקוס רוסטון - שחקן, סוחר סמים, ממציא "גלולות החום" ורוצח.
באמצע דייט, ספקטור ואקו הותקפו על ידי משמרת הלילה, ובהצעת אשיות קפטן אמריקה, ספקטור נכנע.
הוא השיב מלחמה כאשר ניסו לחשוף את זהותו, ונמלט.
אקו נמלטה וגנבה ניידת משטרה.
מאוחר יותר, ספקטור ניסה לנשק את אקו והכעיסה, אך מאוחר יותר, היא הופיעה בפתח ביתו על מנת להתנצל.
לאחר שבאק יצר איתם קשר, האוונג'רס האמיתיים הגיעו.
קפטן אמריקה האמיתי הודיע לספקטור כי הוא סומך עליו ללכידת הקינגפין החדש והמסתורי, אך הדגיש את הסיכון בתוכנית.
באק הלך למועדון של סנאפדראגון, על מנת להציע לקינגפין של לוס אנג'לס את ראשו של אולטרון.
למרות שידע כי זו מלכודת, הקינגפין של לוס אנג'לס חשף את עצמו כלוצ'יאנו נפאריה.
ראשו של אולטרון שבאק נשא היה מזויף, ומלא בסמים אשר החלישו את נפאריה.
אקו הקליטה הכל, וכעת היו בידיהם הוכחות לגבי זהותו של הקינגפין החדש וכוונותיו.
היא ראתה את ספקטור מדבר עם אשיות אחרת, וספקטור עצמו הביס את סנאפדראגון ולקח אותה למשטרת לוס אנג'לס; עם זאת, קפטן אמריקה לא רצה להרגיז את נפאריה ולכן לא עשה דבר.
כשיצאו לרחבות להביס פושעים, ספקטור ואקו נקלעו למארב של נפאריה.
למרות שידעו כי לא ינצחו, השניים נאבקו בנפאריה בכל זאת.
הוא הרג את אקו, מה שגרם לספקטור לכעוס.
אשיות וולברין שלו "הרגה" את אישיויות ספיידרמן וקפטן אמריקה שלו, ולקחה שליטה.
ספקטור תקף את נפאריה בפראות, ופצע אותו.
פיצוץ שנפאריה גרם פגע בשניים, והמשטרה מצאה את ספקטור ולקחה אותו לבית חולים.
כשהתעורר, ספקטור מצא עצמו אזוק למיטתו.
באק נסע לבית החולים, וחילץ את ספקטור.
נפאריה ביקש עזרה מבתו, מאדאם מאסק, אשר איתרה את הוויברניום במטה של אקו וכך גילתה את מקום מחבואם של ספקטור ובאק.
היא גנבה את ראשו של אולטרון, אך ביחד, ספקטור ובאק הביסו אותה ולקחו את הראש בחזרה.
במהלך הקרב, אשיות אחרת של ספקטור באה לידי ביטוי, המבוססת על אקו.
כאשר משטרת לוס אנג'לס באקה לעצור את נפאריה, הוא תקף את תחנת המשטרה שלהם והביס את ספקטור.
זו הייתה מלכודת, היות שספקטור התקשר לאוונג'רס.
תור הביס את נפאריה, וראשו של אולטרון הובא לאיירון מן, אשר עשה רושם על ספקטור.
דבר זה הובע באמצעות אישיות איירון מן חדשה במוחו של ספקטור.
שלושה חודשים לאחר מכן, "האגדה של ח'ונסו" בוטלה וספקטור חזר לניו יורק.
בשנת 2019 הכריזו אולפני מארוול כי סדרה שמבוססת על הדמות נמצאת בפיתוח, כשג'רמי סלייטר נשכר כתסריטאי ראשי בנובמבר.
הצילומים החלו בחודש מרץ 2021 בבודפשט, והסדרה יצאה לאור בתאריך ה-30 במרץ 2022 בשירות הסטרימינג של דיסני+.
את הדמות מגלם השחקן אוסקר אייזק, יחד עם אית'ן הוק אשר מגלם את הדמות ארתור הארוו.
מוּן גֶ'ה-אִין (בקוריאנית: 문재인; נולד ב-24 בינואר 1953) הוא פוליטיקאי קוריאני, אשר כיהן כנשיא קוריאה הדרומית, כיושב ראש המפלגה הדמוקרטית של קוריאה הדרומית וכחבר האספה הלאומית.
מון נולד באי גאוג'י במחוז דרום גיאונגסאנג שבקוריאה הדרומית.
הוא בנם של פליטים שנמלטו מקוריאה הצפונית בדצמבר 1950 על גבי ספינה של האו"ם.
ב-1972 החל ללמוד משפטים באוניברסיטת קיונג-הי.
בתקופת לימודיו היה פעיל במחאות נגד הדיקטטורה הצבאית בראשות הנשיא פאק צ'ונג-הי, הוא נכלא בשל כך וסולק מהאוניברסיטה ב-1975. הוא גויס לצבא קוריאה הדרומית ושירת בכוחות המיוחדים.
ב-1976 נטל חלק במבצע פול באניין באזור המפורז הקוריאני.
לאחר שחרורו שב ללמוד באוניברסיטה, אך ב-1980 נעצר שוב בשל פעילותו.
הוא עבר את מבחני לשכת עורכי הדין וסיים שני בכיתתו במכון להכשרת שופטים, אך לא התקבל למשרת שופט בשל ההיסטוריה של פעילותו הפוליטית.
ב-1982 הצטרף למשרד עורכי הדין של רו מו-היון, שסיפק שירותי סיוע משפטי לפעילי מחאה בתחום זכויות האדם.
ב-1988 סייע להקים את עיתון השמאל "האומה הקוריאנית" (한겨레 )
לאחר שרו מו-היון נבחר לנשיא קוריאה הדרומית, מונה מון לראש מטהו ושירת בבית הכחול בשנים 2003–2008.
במאי 2011 פרסם ספר זיכרונות על פעילותו למען זכויות אדם ובשירות רו מו-היון.
הספר היה לרב-מכר בקוריאה הדרומית, ועורר ציפייה לכניסתו של מון לפוליטיקה.
באפריל 2012 נבחר לאספה הלאומית כנציג מחוז סאסנג שבפוסן.
בספטמבר אותה שנה התמודד לנשיאות מטעם המפלגה הדמוקרטית המאוחדת, אך הפסיד לפאק גון-הייה.
ב-2015 נבחר ליושב ראש המפלגה הדמוקרטית ויושב ראש האופוזיציה.
לאחר הדחתה של הנשיאה פאק גון-הייה, התמודד ונבחר בבחירות לנשיאות קוריאה הדרומית, שנערכו ב-9 במאי 2017.
בהתייחסו לקוריאה הצפונית בנאום שנשא בברלין, ב-6 ביולי 2017, תיאר מון את התהליך המוביל לאיחוד כפרויקט ארוך טווח.
הוא הדגיש את הברית עם ארצות הברית וציין את הצורך להבטיח את פירוק תוכנית הנשק הגרעיני של קוריאה הצפונית.
בה בעת הציג את שאלת האיחוד בהקשר אזורי וסימן את תקוותיו לעבוד בשיתוף פעולה עם הקהילה הבינלאומית.
הוא תמך בסנקציות על צפון קוריאה, וציין כי חיוני לקבוע הסכם שלום עם קוריאה הצפונית שיביא לסיום מלחמת קוריאה באופן רשמי בתמורה לפירוק הנשק גרעיני.
שיחות פיוס ופירוק הנשק הגרעיני עם קוריאה הצפונית 2018
ב-27 באפריל 2018, במסגרת הפסגה הבין-קוריאנית, הוא ערך פגישה היסטורית עם המנהיג העליון של קוריאה הצפונית קים ג'ונג-און.
השניים חתמו על הצהרת פנמונג'ום, ובה התחייבות לפירוזו של חצי האי מנשק גרעיני, הפיכת הגבול ל"אזור שלום", וקידום שיחות עם ארצות הברית וסין, ובכך הביאו למפנה ביחסי קוריאה הדרומית-קוריאה הצפונית.
ממשלתו של מון מתמקדת בהגברת הצריכה הדרום קוריאנית בגז טבעי.
תוכנית זו כוללת עיכוב בנייה של כורים גרעיניים וכן חידוש השיחות לגבי צינור גז טבעי שיעבור מרוסיה ויעבור דרך קוריאה הצפונית.
ב-19 ביוני 2017, באירוע לציון סוף הפעילות של הכור הגרעיני הישן בקוריאה הדרומית "Kori Unit 1ֿ", מון תיאר את תוכניתו לעתיד האנרגיה בקוריאה הדרומית, ואמר כי "ננטוש את מדיניות הפיתוח אשר מתמקדת בתחנות כוח גרעיניות".
זאת, על ידי ביטול תוכניות חדשות לבניית תחנות כוח גרעיניות ואי חידוש רישיונות לתחנות קיימות.
בנוסף, הוא סגר 8 תחנות כוח של פחם.
מון הוא נוצרי קתולי, נשוי ואב לבן ובת.
מומנטום למשתחררים היא עמותה ללא כוונת רווח (מלכ"ר) המסייעת למשתחררים משירות בצה"ל בהכנה לחיי האזרחות.
מומנטום למשתחררים הוקמה בשנת 2008 על ידי אבא ופמלה קליימן, זוג אנשי עסקים ופילנתרופים ישראליים, על מנת לסייע לחיילים לקראת שחרורם מצה"ל, ולצעירים לאחר השחרור בצומת של המעבר לאזרחות.
מומנטום למשתחררים פועלת באמצעות מערך סדנאות הכנה לקראת השחרור מצה"ל, סדנאות להכוונת קריירה למשוחררים מעל שנה, ייעוץ ומנטורינג.
כמו כן העמותה מספקת מידע והכוונה למשוחררים בנושאי תעסוקה, לימודים גבוהים, זכויות משוחררים והתנהלות כלכלית, באמצעות אגף המדיה.
בנוסף, מומנטום למשתחררים פועלת לקדם את חזונה ולהעלותו על סדר היום במגזר הפרטי, העסקי והציבורי.
מומנטום למשתחררים מפעילה מערך סדנאות למשתחררים טרם השחרור ולאחר היציאה לאזרחות.
טרם השחרור הצבאי מפעילה מומנטום למשתחררים, באישור ובשיתוף עם צה"ל, סדנאות ההכנה לאזרחות לחיילים בתוך הבסיסים.
בסדנאות מומנטום משתתפים למעלה מ-10,000 משוחררים בשנה.
רציונל הפעילות של מומנטום מתבסס על 3 נדבכים מרכזיים אשר פותחו על ידי גורמי מקצוע:
הכנה מנטלית למעבר – הכנה מנטלית להתמודדות עם המעבר מהשירות הצבאי לחיי האזרחות.
התאמת כישורים שנרכשו בצבא ותרגומם לחיי האזרחות, הקניית נקודת מבט אפקטיבית על חוויית השירות באמצעות כלי פסיכולוגיה חיובית.
חיזוק כישורים ומתן כלים – הקניית כלים ושיפור מיומנויות להתמודדות עם אתגרים בחיים, כלים עבור תכנון העתיד וקבלת החלטות, ייעוץ תעסוקתי ראשוני, כתיבת קורות חיים והכנה לראיון עבודה.
העברת ידע – הקניית ידע בתחומים הרלוונטיים לחייל המשתחרר.
זכויות החייל המשתחרר, בירוקרטיה במדינת ישראל, התנהלות כלכלית, לימודים גבוהים ומידע על מלגות.
בנוסף, מומנטום למשתחררים פיתחה את סדנת 'מומנטום לדרך', המיועדת למשוחררים בטווח של חצי שנה עד שנתיים ממועד השחרור, של סדרת מפגשים לייעוץ והכוונה ממוקדים בתחומי קריירה, לימודים וקבלת החלטות.
כחלק משיתופי פעולה הסדנה נערכת אף בתוך מרכזי צעירים במועצות ובערים ברחבי הארץ.
מומתאז מהאל הייתה נצר למשפחת אצולה פרסית, הייתה נשואה לקיסר ההודי שאה ג'האן וקיבלה את התואר מלכה רעיה.
לאחר מותה נבנה לזכרה המאוזוליאום הידוע ה"טאג' מהאל", המוכר והמסמל כיום כמצבת זיכרון "האהבה הנצחית".
מומתאז מהאל נולדה בשם ארג'ומנד באנו בגום , בשנת 1593, בעיר אגרה, שבהודו.
אביה אבו חסן אסף ח'אן היה "וזיר גדול" - ראש הממשלה בתקופת שלטונו של הקיסר, שאה ג'האן.
אמה של מומתז מהאל הייתה דיוואנג'י בגום, אשר הייתה בתו של האציל הפרסי "חוואג'ה ג'יאן א-דין קזבין".
משפחתה של מומתז מהאל הגיעה להודו בשנת 1577, כאשר סבה נתבקש לשרת את הקיסר ההודי "אכבר".
אביה של מומתז מהאל היה אח של הקיסרית נור ג'האן, שהייתה נשואה לשאה ג'האן לימים חמתה של מומתז מהאל.
מומתאז מהאל הייתה מלומדת, תרבותית ומוכשרת.
מומתאז מהאל הייתה בעלת שליטה טובה בשפה הערבית ובשפה הפרסית.
היא יכלה לחבר שירים ומכתבים.
תוארה כאישה חמה, צנועה, ישרה, ישירה, אך גם ביישנית.
מומתאז הייתה מוכרת בקרב האצולה של האימפריה המוגולית כיוון שהקיסר ג'האנגיר הסכים לנישואיה עם בנו טרם נפגשו.
מומתאז מהאל התארסה ב־30 בינואר 1607, בגיל 14, לקיסר "שאה ג'האן" בן ה-15. הם נישאו בסוף חודש אפריל ב-1612. לאחר נישואיהם הוענק לה את התואר הנעלה "מומתאז מהאל" שמשמעותו "הנעלה בארמון", וזאת לאור אישיותה ויופייה הנעלים.
נישואיה לקיסר שאה ג'האן היום טרם הכתרתו.
נישואיה לקיסר "שאה ג'האן" לא היו נישואים פוליטיים.
לאור אהבתו הגדולה של הקיסר אליה, תיארו ההיסטוריונים את הנישואים כמונוגמיים לכאורה.
הקיסר נישא נישואים נוספים לנשים אחרות, תחת נישואים פוליטיים.
עדות לאהבתו העזה אליה ניתן לראות ממספר מקורות שתיעדו את ההיסטוריה ההודית.
אנשי רוח מהתקופה הללו ושבחו את יופייה, החן שלה והחמלה שבה, ביצירות רבות שנכתבו בעודה בחיים.
מומתאז מהאל הפכה במהרה לבת לוויה קבועה ואשת סודו של הקיסר שאה ג'האן, הצטרפה לכל למסעותיו הפוליטיים והצבאיים.
מומתז מהאל תמכה במרד נגד ג'יהאנגיר ונור ג'האן.
במהלך נישואיה ילדה ארבעה עשר ילדים, שמונה בנים ושש בנות, מחצית מילדיה מתו בגיל צעיר.
מומתאז מהאל נפטרה בעת לידת בתם האחרונה.
עם הכתרתו הכריז הקיסר, השאה ג'האן על מומתאז כקיסרית הראשית של האימפריה, היא קיבלה את התואר "מליכה ג'האן" ו"מליכה אוז זמאני" שמשמעותם באותה העת הייתה "קיסרית העולם".
תקופת כהונתה הייתה קצרה אך משמעותית.
הקיסר העניק לה מותרות רבות, יותר מכל קיסרית אחרת שהייתה לפניה.
מגוריהם ב"קאס מהאל" עוטרו בזהב טהור, אבני חן ומזרקות מי ורדים היוו סמל לכך.
מומתאז מהאל תוקצבה על ידי הקיסר בסכום כספי הגבוה ביותר מכל נשות הקיסר, בסך של 10 רופים בשנה.
היא הייתה מייעצת לעיתים קרובות לקיסר בעניינים אישים ומדיניים, היוותה לו אשת סוד והתערבותה שינתה, לא פעם, את החלטותיו המכריעות של הקיסר.
לרוב סנגרה לטובת העני וחסר הכל.
הקיסר בטח בה בלב שלם והייתה מיופת כוחו ויכלה להשתמש בחותם המלכותי.
למומתאז מהאל לא היו שאיפות פוליטיות, להבדיל מנור ג'האן שקדמה לה במעמדה.
מומתאז מהאל נתנה חסות למשוררים והמלומדים.
מומתז מהאל חיבבה במיוחד את המשורר "ואסידהרה מישרה".
מומתאז מימנה פנסיות ותרומות לבנותיהם של מלומדים עניים ותאולוגים.
מומתאז מהאל הקדישה את זמנה לאדריכלות נוף, הגן זאהרה הוא אחד היצירות שהיו תחת חסותה.
מומתאז נפטרה מדמם שלאחר לידה.
מומתאז מהאל ליוותה את הקיסר במסע כיבושיו, ובעת לידת ילדה הארבע עשרה אשר נמשכה כ-30 שעות, שבסופה נפטרה, בעיר בוהנפור, ב־17 ביוני 1631. גופתה נקברה זמנית ב"זאינה באד", גן על שפת נהר טפטי.
לאחר מותה שקע הקיסר בשכול רב והתאבל במשך כשנה.
לאחר מותה חולק הונה בין ג'האנארה בגום ביתה הבכורה ושאר ילדיה.
גופתה הועברה בדצמבר 1631 בארון קבורה מזהב לאגרה ונשמרה בבניין ליד גדת נהר יאמונה.
בתחילת שנת 1632 הורה השאה ג'האן על תכנון ובנייה של המאוזוליאום המפואר וגן הקבורה שיחליף את הבניין בו נשמרה גופתה עד סיום הבניה.
תקופת הבניה נמשכה כ־22 שנים וכיום המאוזוליאום מוכר בשם "טאג' מהאל".
לאחר מות השאה ג'האן, בנו אורנגזב, קבר אותו ליד קברה של מומתאז במרכז הטאג' מהאל.
מונא (ערבית: منى) היא סדרת דרמה המשכית המשודרת בערוץ כאן 11 שביים אורי סיון, כתבה מאיה הפנר ויצרה מירה עווד.
הסדרה משודרת החל מ-7 בינואר 2019.
מונא עבוד, צלמת ערביה החיה בתל אביב, נבחרת לייצג את ישראל בתערוכת צילום בינלאומית בפריז, צרפת.
על רקע אווירת מלחמה ההולכת ומתעצמת, נאלצת מונא להתמודד עם מערכת לחצים, גזענות ושמרנות המאיימים על הקריירה שלה, זהותה ויחסיה עם הקרובים לה ביותר.
את הפקת הסדרה יזמה במקור רשות השידור, עם סגירת הרשות עברה ההפקה לתאגיד השידור הישראלי החדש "כאן".
יוצרת הסדרה, המוזיקאית והשחקנית מירה עווד, יצרה את הסיפור בעקבות השתתפותה כנציגת ישראל באירוויזיון 2009 (לצד אחינועם ניני), יחד עם התסריטאית מאיה הפנר.
פסקול הסדרה הופק על ידי דודו טסה וניר מימון עם לחנים של טסה בהשתתפות מירה עווד, שאנן סטריט ובן זילכה.
רות "תתי" אדמוני (נטע פלוטניק)
מונא היא צלמת פלסטינית-ישראלית, תושבת תל אביב, הנבחרת לייצג את ישראל בתערוכת צילום בינלאומית בפריז.
חלק מהעבודות אותן היא אמורה להציג בתערוכה הן שחזורים של תצלומי עצי זית של דודתה הצלמת אילהאם.
מונא שואפת לשחזר את הצילומים באופן מדויק, ולפיכך היא חוזרת לכפר הולדתה כדי לבקש את המצלמה המקורית מידי אביה, שגירש אותה מביתו לפני עשר שנים.
בעקיפין היא אף מקווה לזכות בהכרתו של אביה בה ובהישגיה.
אך למרות ניסיונות התיווך של אמה, אביה מוסיף להתנכר אליה, מסרב לבקשתה ומגרשה שנית מביתם.
במקביל פורץ סבב לחימה בין ישראל ועזה, ובה נהרג קצין צה"ל שהיה בין מכריה.
מונא הולכת לטקס ההלוויה שלו.
במהלכה ניגשת אליה בחורה לא מוכרת, ומבקשת את תגובתה לתקיפת צה"ל בעזה, תוך שהיא מצלמת אותה ללא רשותה.
צילום הראיון מופץ ברשת, וגורר תגובות נזעמות מכל הכיוונים, כאשר חלק מחבריה הפלסטינים של מונא מגנים את השתתפותה בהלווייה של קצין צה"ל, ואילו חלק מהצופים היהודים מנאצים ומגדפים אותה על דברי הביקורת שהשמיעה על הרג הילדים בעזה.
ראני, שותפה של מונא בסטודיו לצילום, מבין את הנזק הכלכלי שנגרם לעסק המשותף בעקבות פרסום הראיון.
הוא פונה למונא ודורש שתפתור את הבעיה לאלתר.
"אנשים רוכבים על הגל הזה ומטביעים אותנו" הוא מטיח בה.
במקביל, מונא מוזמנת לראיון טלוויזיוני בהנחיית אשתו-בנפרד של הסוכן שלה, יניב, שהוא גם בן הזוג שלה.
בפאנל משתתפת גם חברת כנסת מן הימין הדתי-לאומי.
מונא, שקיוותה להתמקד בקידום תערוכת הצילום אליה היא מוזמנת, מוצאת עצמה מותקפת על ידי חברת הכנסת, אשר מביעה פקפוק בנאמנות של מונא למדינה, וטוענת כי המדינה לא אמורה לשלוח אזרחים ערבים לייצגה בתחרות בינלאומית.
"מדינת ישראל לא צריכה לממן את אמנות הנכבה שלך" היא מטיחה בה.
המראיינת, אשר נוטרת איבה למונא על רקע אישי, מוסיפה שמן למדורה ומטיחה אף היא האשמות כלפיה.
מונא מבינה שבמקום לתקן היא רק העמיקה את הבור אליו נפלה.
במקביל היא לומדת שאחד מחבריה הפלסטינים, פיליפ, מחתים עצומה נגדה.
ראני מנסה לשכנע את פיליפ להשהות את פרסומה, אך נענה בסירוב, כאשר פיליפ טוען שמונא הפכה חלק ממנגנון התעמולה הישראלית.
בית הוריו של יניב, המתגוררים בשדרות, נפגע מנפילת טיל.
מונא מציעה ליניב להזמין אותם לגור אצלו בתל אביב.
בו בזמן, מונא מקבלת קריאה לעזרה מחברתה משכבר, סוהיר, בעקבות אלימות שספגה מידי בעלה.
מונא נוסעת שנית לכפר כדי לסייע לחברתה החבולה.
היא אוספת אותה במכוניתה לביתה בתל אביב.
סוהיר מתארחת בדירתה של מונא בתל אביב, ראני מקבל את פניה במאור פנים, בעוד שיניב מתחיל להרגיש אמביוולנטיות לגבי הקשר עם מונא.
בו בזמן גם סוהיר מתחילה לחוש חרטה ואשמה על כך שעזבה את בית בעלה.
המלחמה בעזה נמשכת במלוא עוזה וגובה מחירים קשים הן בעזה והן בישראל.
בנוסף, מאיים גם חסאן נסראללה בתקיפה נוספת מצפון, בטילים ישירים שיגיעו למרכז הארץ.
בינתיים התפרסמה העצומה נגד מונא, וראני מציע לה בזהירות להימנע מלהגיע לסט צילומים מתוכנן, ומציע לייצג את שניהם בעצמו.
מונא מבינה שהיא הפכה לנטל על חברת הצילום שלהם, ואכן מתברר כי הלקוח ביטל את הזמנתו.
בתל אביב נשמעת אזעקה ואף פגיעה.
מונא וראני עולים לגג המשרד כדי להשקיף.
מונא מקבלת פנייה מעיתון אל ג'זירה שמבקש לראיין אותה אודות המצב בתל אביב.
בראיון שואל המראיין על התחושה של אזרחי ישראל הערבים, ומתעניין אם הם סופגים פגיעה נוספת בשל היותם ערבים.
מונא משיבה שאכן הזהות של הפלסטינים-הישראלים מורכבת גם בימים כתיקונם, ובוודאי בשעת מלחמה, אך אז היא מתאמצת להסיט אל הדיון אל האמנות שלה ואל הצילומים שלה.
תוך כדי הראיון פורצת אזעקה נוספת.
ראני, מונא וסוהיר מסתופפים בתוך הדירה תחת המשקוף.
הראיון באל ג'זירה זוכה תוך זמן קצר לצפיות מרובות.
יניב מקבל אזהרה שהנסיעה של מונא לתחרות נמצאת בסכנה.
יניב פונה למונא ומבקש שתקטין את חשיפתה התקשורתית כדי שלא לסכן את נסיעתה לתערוכה.
מונא עונה בכאב שאין זו תוצאה של מה שהיא עושה או אומרת, אלא תוצאה של מי שהיא.
מון נייט היא מיני-סדרה אמריקאית, שנוצרה על ידי המפיק והתסריטאי ג'רמי סלייטר עבור שירות הזרמת המדיה של אולפני וולט דיסני, "דיסני+", המבוססת על דמותו של גיבור-העל מון נייט, ומופקת על ידי אולפני מארוול.
המיני-סדרה עלתה לשידור ב-30 במרץ 2022 והיא מהווה חלק מהשלב הרביעי ב"".
מארק ספקטור, שכיר חרב הסובל מהפרעת זהות דיסוציאטיבית, נמשך לתעלומה קטלנית המערבת אלים מצריים עם זהויותיו המרובות.
אוסקר אייזק – מארק ספקטור / מון נייט וסטיבן גרנט / מר נייט, נחת יהודי-אמריקאי ששירת בעברו בחיל הנחתים של ארצות הברית, הסובל מהפרעת זהות דיסוציאטיבית והופך לכלי קיבול עבור האל הירח המצרי ח'ונסו.
כל אחת מאישיותיו של ספקטור היא דמות מובחנת ובעלת זהות בפני עצמה.
המפיק בפועל ונשיא אולפני מארוול, קווין פייגי, תיאר את דמותו של ספקטור כ"גיבור שקופץ מבניינים ונקלע לקרבות".
מיי קלמאווי – ליילה אל-פאולי, ארכאולוגית ואשתו של ספקטור.
מארי אברהם – ח'ונסו, אל הירח המצרי, שנודה ממקומו בין האלים, ובעקבות כך נעזר בספקטור על מנת לקבל אחיזה בממד הגשמי.
אל חאקים מגלם את דמותו הפיזית של ח'ונסו בעוד שאברהם מדבב אותו.
אית'ן הוק – ארתור הארוו, מנהיג כת המשדל את מארק לאמץ את החשכה הפנימית שלו.
הוק הצהיר כי עבור פיתוח דמותו של הארוו, הוא לקח השראה מדמותו של דייוויד כורש, ראש כת הדיווידים.
גספר אוליאל – אנטון מוגרט / איש החצות
הוא מנסה לתת לו את החרפושית, אך הקול שבראשו גוער בו לא לעשות את זה.
ולאחר שהוא מנסה בכל זאת - הוא לא מצליח עקב התנגדות של גופו.
הוא בורח וכמעט נהרג, אבל ניצל על ידי הקול המסתורי.
גרנט מתעורר בביתו ובטוח שזה היה חלום, הוא מבחין בכמה מוזריות, הוא מבין שעברו יומיים מאז שהוא הלך לישון ושהוא פספס דייט חשוב.
גרנט מוצא טלפון וכרטיס מפתח מוסתרים בדירתו, הוא מקבל שיחה מהמספר השכיח ביותר ביומן השיחות של הטלפון, ואישה בשם ליילה עונה, היא קוראת לו מארק וגוערת בו שהוא לא ענה לשיחות ממנה כמה חודשים.
למחרת בעבודה, גרנט מתעמת במוזיאון עם הארו, ראש הכת, שמגלה שהוא משרת של האלה אמות, מאוחר יותר, בלילה, הארו מזמן מפלצת בדמות תן הקשורה לאנוביס שתוקפת את גרנט במוזיאון, בדיוק כשגרנט נמצא בפינה בשירותים, השתקפותו של גרנט במראה אומרת לגרנט לתת לו להשתלט כדי שהם ינצלו.
גרנט מסכים והופך ללוחם רעול פנים אשר הורג את המפלצת.
2 Summon the Suit לזמן את החליפה ג'סטין בנסון ואהרון מורהד מייקל קסטלין 6 באפריל 2022 סטיבן מפוטר בעקבות הנזק שהוא גרם לשירותים במוזיאון, בעקבות כך שהמפלצת בדמות תן לא מופיעה בהקלטות של מצלמות האבטחה של המוזיאון.
הוא משתמש בכרטיס-מפתח כדי לגשת לתא אחסון, שבו הוא מוצא חרפושית, הוא מדבר עם ההשתקפות שלו מהמראה, זהות נוספת שבתוך הגוף של גרנט, שמציג את עצמו בתור שכיר חרב בשם מארק ספקטור, האווטאר הנוכחי של אל הירח המצרי ח'ונסו.
גרנט מתעמת עם לילה, אשתו של מארק שלא מודעת לקיימו של סטיבן.
הוא נעצר על ידי שוטרים, אבל מסתבר שהם עובדים עבור הארו, שמגלה לו שהוא היה האווטאר הקודם של ח'ונסו עד שהוא בחר לעבוד את אמות במקום.
הוא מסביר שהוא רוצה להשתמש בחרפושית כדי למצוא את קברה של אמות ולהחיות אותה, כדי שהיא תוכל לטהר את האנושות מרוע על ידי מחיקת כל מי שביצע או יבצע מעשים רעים, ליילה מצילה את סטיבן, אבל הארו מזמן יצור תן אחר.
סטיבן מצליח לזמן את החליפה כדי להילחם בתן, אבל הוא לא מצליח ומשתכנע לאפשר למארק להשתלט, מארק הורג את התן אבל מאבד את החרפושית להארו.
ח'ונסו מאיים להשתמש בליילה כדמותו הבאה אם מארק לא יצליח לעצור את הארו, ושולח אותו למצרים.
3 The Friendly Type הטיפוס הידידותי מוחמד דיאב בו דה מאיו, פיטר קמרון וסבּיר פירזאדה 13 באפריל 2022הארו וחסידיו מגלים בעזרת החרפושית את מיקום הקבר של אמות במדבר.
סטיבן ומארק נמצאים בקהיר וחווים אובדן הכרה זמני בזמן המעקב אחרי הארו, אחרי שח'ונסו לא מצליח למצוא את הארו הוא קורא למועצה של האלים המצריים והאווטארים האנושיים שלהם כדי להזהיר אותם מהתוכנית של הארו, אבל הארו מאשים אותו בפגיעה באווטאר שלו ומכחיש את ההאשמות שלו, ומצליח לשכנע את האלים.
האווטאר של חתחור, יצ'יל, אומרת למארק למצוא את הסרקופג של מדג'יי שדרכו הם יוכלו לדעת את המיקום של הקבר של אמות.
ליילה מוצאת את מארק ולוקחת אותו לפגוש את אנטון מוגרט, מכר שלה שמחזיק את הסרקופג.
שאר האלים כולאים את ח'ונסו בתוך אושבטי כעונש על כך, מה שמשאיר את מארק ללא הכוח של ח'ונסו.
הארו מגיע עם חמושים ודורש מהם להיכנע ולהביא את האושטבי, במהלך ניסיון של מארק לגנוב רובה מאחד מאנשיו - הארו יורה בו.
הוא נופל ומתעורר בבית חולים פסכיאטרי מעורפל ומוקף באנשים מחייו, הארו מופיע כרופא שלו, מארק בורח ומוצא את סטיבן בגוף נפרד לכוד בסרקופג, הם גם רואים סרקופג שני עם מישהו אחר לכוד בתוכו, ולפני שהם מגלים מי זה - בדלת מופיעה דמות אישה בעלת ראש היפופוטם.
מארק וסטיבן משכנעים את תא-ורת לעזור להם לחזור לעולם החי כדי לעצור את הארו, והיא מנווטת את הסירה לעבר שערי אוסיריס, "ד"ר הארו" משכנע את מארק שהוא חייב להיפתח לגמרי לסטיבן.
ומארק מודה באי רצון שהוא יצר את סטיבן ללא ידיעתו כתוצאה מההתעללות של אמו.
אמם מתה אך מארק לא הסכים להגיע לשבעה, וסטיבן משלים עם כך כשהכחיש את זה שאמם מתה.
אבל המאזניים שלהם עדיין לא מצליחות להתאזן.
מה שגורם לסירה מותקפת על ידי רוחות עוינות.
הם נלחמים נגד הרוחות, אבל סטיבן נופל מהסיפון ונאכל על ידי הדואת.
לאחר מכן, המאזניים מאוזנים, ומארק מוצא את עצמו בשדה הקנים.
6 Gods and Monsters אלים ומפלצות מוחמד דיאב סיפור: דניאל אימאן וג'רמי סלייטרתסריט: ג'רמי סלייטר, פיטר קמרון וסאבּיר פירזאדה 4 במאי 2022הרו הורג את האווטארים של שאר האלים המצריים ומשחרר את אמות, ליילה מוצאת את האושבטי של ח'ונסו ומשחררת אותו.
מארק מסרב להישאר בשדה הקנים וחוזר לדאות להציל את סטיבן.
בעזרת טאוורת הם בורחים דרך שערי אוסיריס, ומתעוררים בגוף שלהם, ח'ונסו מתחבר אליהם מחדש ומחזיר להם את הכוחות, ליילה מגלה שאמות יכול לחזור להיות כלוא בעזרת כמה אווטארים, אז היא מסכימה להפוך לאווטאר זמני של תא-ורת, הם מצטרפים כולם לקרב נגד הארו ואמות.
הארו גובר על סטיבן ומארק אבל הם חווים אובד-הכרה-זמני נוסף וגילו שהם הביסו את הארו, מארק וליילה כולאים את אמות בתוך הגוף של הארו, וח'ונסו מפציר במארק להרוג את הארו ואמות, מארק מסרב ודורש ממנו לשחרר אותו ואת סטיבן, סטיבן-מארק מוצאים עצמם בביתם.
בסצנת אמצע-הכתוביות, הארו נהרג על ידי אישיות נוספת של סטיבן-מארק שנקראת ג'ייק לוקלי, שעדיין עובד אצל ח'ונסו.
באוקטובר 2006, חברו אולפני מארוול לחברת ההפקות "No Equal Entertainment" על מנת להפיק סדרת טלוויזיה בלייב אקשן שתתמקד בדמותו של גיבור-העל מון נייט.
נכון לשנת 2008, אולפני מארוול שכרו את התסריטאי ג'ון קוקסי לעבודה על פיתוח הסדרה, אך לבסוף תוכניותיה של האולפנים להפיק את הסדרה לא יצאו לפועל ונגנזו.
היוצר ג'יימס גאן, התסריטאי והבמאי של סרטי "שומרי הגלקסיה" של אולפני מארוול, חשף במהלך ריאיון בינואר 2017 שהוא הציע לאולפנים להפיק סרט על דמותו של מון נייט, אך לא הספיק לשקוד על פיתוח הפרויקט.
באפריל 2018, נשיא אולפני מארוול, קווין פייגי, אישר שחלק מתוכניותיו עבור עתידה של היקום הקולנועי של מארוול כוללות את הצגת דמותו של מון נייט, אך הטיל ספק שהדבר יתאפשר בעתיד הקרוב.
באוגוסט 2019, הודיעו אולפני מארוול בכנס D23 כי מיני-סדרה שתבוסס על דמותו של מון נייט נמצאת בפיתוח עבור "דיסני+".
בנובמבר 2019, היוצר והתסריטאי ג'רמי סלייטר נשכר לעבודה על פיתוח וכתיבת מיני-הסדרה.
באוקטובר 2020, הבמאי מוחמד דיאב נשכר למלאכת הבימוי, ואילו בינואר 2021, נודע שצמד הבמאים ג'סטין בנסון ואהרון מורהד יביימו חלק מהפרקים.
מיני-הסדרה עתידה לכלול שישה פרקים בני 40–50 דקות.
בפברואר 2021, פייגי הצהיר כי חלק מהסדרות שלהם, כמו "שי-האלק: עורכת דין בשירות החוק" ו"מון נייט", תוכננו בצורה שתאפשר למפיקים להפיק להן עונות עתידיות פוטנציאליות, בניגוד לסדרות כמו "וונדה-ויז'ן", אשר פותחו והופקו במטרה להוביל לסרטים עלילתיים ביקום הקולנועי.
יוצר מיני-הסדרה, ג'רמי סלייטר, יחד עם התסריטאי בו דמאיו, אמונים על כתיבת התסריט.
במהלך כנס יום המשקיעים השנתי של דיסני, פייגי השווה את מיני-הסדרה לזיכיון "אינדיאנה ג'ונס" מבחינת נוכחות חקר האגיפטולוגיה בעלילתה, והצהיר שנושא הפרעת הזהות הדיסוציאטיבית ממנה ספקטור סובל תהווה "היבט ייחודי" עבור מיני-הסדרה.
בינואר 2021, אושר ליהוקה של מיי קלמאווי לתפקיד מרכזי שטרם פורסם, וליהוקו של אית'ן הוק לדמותו של הנבל הראשי.
על ליהוקו, הוק אמר כי הוא הסכים להצטרף להפקת המיני-סדרה על סמך המקום שהוא מרגיש שבו קריירת המשחק נמצאת כרגע, ובשל מעורבותם של אייזק ודיאב בהפקה.
לדבריו, הוא נהנה מחופש היצירה שהגיע עם הפקת המיני-סדרה, המספרת סיפור שפחות מוכר לקהל.
צילומי המיני-סדרה החלו ב-30 באפריל 2021 בבודפשט, הונגריה, לאחר שאייזק השלים את צילומי המיני-סדרה "תמונות מחיי נישואין" והסתיימו ב-14 באוקטובר 2021. עד אמצע נובמבר, הסתיימו צילומי ההשלמה.
פרקי הסדרה בוימו על ידי דיאב, בנסון ומורהד וצולמו על ידי הצלם גרגורי מידלטון.
צילומים נוספים התקיימו גם באטלנטה, ג'ורג'יה, בריטניה ולוס אנג'לס, קליפורניה.
במקור, הצילומים התעתדו להתחיל באמצע שנת 2020 ולאחר מכן נדחו ל-16 בנובמבר 2020 והתעתדו להתקיים למשך 26 שבועות, אך שוב נדחו בעקבות התפרצות מגפת הקורונה.
המיני-סדרה עלתה לשידור בשירות "דיסני+" ב-30 במרץ 2022, והיא כוללת שישה פרקים ומהווה חלק מהשלב הרביעי ביקום הקולנועי של מארוול.
בנובמבר 2019, פייגי הצהיר כי דמותו של מון נייט תופיע בסרטים עתידיים של היקום הקולנועי לאחר שידור המיני-סדרה.
מון אקטיב בע"מ היא חברה פרטית ישראלית המפתחת משחקי רשת.
החברה הוקמה בשנת 2011 בידי שמואל (מולי) אלבין, והיא עוסקת בפיתוח משחקי רשת.
מטה החברה שוכן בתל אביב ובו מועסקים כ-800 עובדים (באוקטובר 2021), ועוד כ-500 עובדים מועסקים באירופה, בין השאר במרכז פיתוח גדול בקייב ובמשרד בלונדון.
בשנותיה הראשונות פיתחה החברה ארבעה משחקים, שלא זכו להצלחה.
בינואר 2016 פרסמה החברה את המשחק קוין מאסטר (Coin Master) לסמארטפונים במערכות ההפעלה iOS ואנדרואיד, שזכה להצלחה רבה: על פי הערכות, ב-2018 הגיעו ההכנסות (ברוטו, כולל עמלה לאפל וגוגל) מהמשחק ל-100 מיליון דולר, ב-2019 – ל-550 מיליון דולר וב-2020 – ל-1.25 מיליארד דולר.
המשחק כולל מכונת מזל, שממנה השחקן מקבל מטבעות, ועליו להקים כפרים ולשדוד כפרים של היריב.
ניתן לשחק חינם, אולם הפעלה תכופה של המשחק מצריכה תשלום.
בתחילת 2020 רכשה קרן הון סיכון אינסייט פרטנרס 10% ממניות החברה תמורת 125 מיליון דולר, ובכך הפכה החברה לחד-קרן.
בדצמבר 2020 רכשה החברה את חברת Melsoft שבסיסה בקפריסין ולה מרכז פיתוח בבלארוס, המפתחת אף היא משחקי רשת, בהם Family Island ו-My Cafe.
בנובמבר 2021 ערכה החברה גיוס סקנדרי, שבו בעלי מניות קיימים (עובדים ומשקיעים) מכרו מניות בסך 300 מיליון דולר לפי שווי חברה של 5 מיליארד דולר.
מונא באסילי סחנאווי היא ציירת לבנונית, סופרת ואמנית.
מונא באסילי סחנאווי למדה באוניברסיטה האמריקאית של ביירות ובאוניברסיטת אריזונה, טוסון, ארצות הברית , שם למדה אמנויות.
סחנאווי יוצרת במגוון תחומים ציור, כתיבה, עיצוב ופיסול.
היא הציגה תערוכות יחיד בפריז, דובאי וביירות.
סחנאווי חיה ועובדת בעיקר בביירות, לצד בעלה מרואן שהוא נשיא המסדר הלבנוני של מלטה ועם שני בנייה סלים וחליל.
בשנות השבעים של המאה ה-20, באסילי סחנאווי הייתה מנהלת המחלקה לאמנות גרפית של המועצה הלאומית לתיירות של לבנון.
היא עיצבה והפיקה בולים, אריזות, פוסטרים ואיורי ספרים ויצרה סרטים עבור תחנת הטלוויזיה הלבנונית הציבורית.
מאוחר יותר לימדה ציור וטיפוגרפיה, באוניברסיטאות בלבנון.
סגנונה מושפע מהמורשת התרבותית המזרח תיכונית כפי שמשתקף בטיפול השטוח בצבעים הן באיקונות ביזנטיות והן במיניאטורות פרסיות .
הטיפול במרחב הוא אישי מאוד ומביא מימד חדש לגישה הפיגורטיבית, על ידי שימוש בסמלים דמויי הירוגליפים ו"חלונות" הנפתחים כדי לחשוף היבט נוסף של הנושא המטופל.
מאז תחילת שנות ה-90 היא הפיקה אלבומים של ליטוגרפיות המבוססות על אגדות פיניקיות ולמדה ציור על פורצלן, תוך כדי עבודתה כמעצבת ומאיירת.
באסילי סחנאווי מציגה אמנות מאמצע שנות השישים של המאה העשרים.
ציוריה הנאיביים לכאורה מתייחסים לרוב לסביבתה, לארץ ולמורשת התרבותית שלה.
העבודות מציעות פרשנות אישית מאוד של המרחב שבו נמצאים צורות וקווים חודרים זה לזה בהרמוניות צבעוניות.
עבודותיה זכו במספר פרסים מטעם מוזיאון ההדפסים, באלכסנדריה, מצרים; מוזיאון סורסוק , ביירות; העבודות שלה נמצאות באוסף האמנות של האוניברסיטה האמריקאית של ביירות; באוסף האמנות של בנק אאודי וכן באוספים פרטיים רבים ברחבי העולם.
סחנאווי עיצבה את הלוגו של משרד התרבות הלבנוני, הנמצא בשימוש נרחב, משנות ה-60, וכן כמה כרזות לעידוד התיירות במדינה.
היא ידועה גם בציוריה המתארים את מלחמת האזרחים בלבנון.
מון גירל ושדינוזאור היא סדרת טלוויזיה אמריקאית מונפשת שפותחה על ידי סטיב לוטר, ג'פרי מ.
הווארד וקייט קונדל עבור ערוץ דיסני.
הסדרה מבוססת על דמויות בעלות אותו שם של מארוול קומיקס, כאשר היא עוקבת אחר לונלה לאפייט והדינוזאור שלה אותו היא מכנה "שדון".
בישראל כל העונות זמינות בשירות הסטרימינג "דיסני+".
הסדרה החלה את שידוריה במקור בערוץ דיסני בארצות הברית ב-10 בפברואר 2023. הדיבוב העברי של הסדרה עלה לדיסני+ בפיליפינים כרצועה נסתרת ב-1 במרץ 2023, והחל את שידוריו בישראל בערוץ דיסני ב-19 במרץ 2023.
באוקטובר 2022, לפני הבכורה של הסדרה, הסדרה חודשה לעונה שנייה ואחרונה והיא שודרה לראשונה בערוץ דיסני בארצות הברית ב-2 בפברואר 2024 וב-3 בפברואר 2024 נהייתה זמינה גם בשירות הזרמת המדיה "דיסני+".
בישראל העונה השנייה שודרה לראשונה ב-1 בספטמבר 2024. הפרק האחרון של הסדרה שודר לראשונה ב-8 במרץ 2025 ובישראל ב-22 ביולי של אותה השנה.
ב-15 בנובמבר 2024 שודר פרק קרוסאובר בין הסדרה ל"ספיידי וחבריו המופלאים", שנקרא "מון גירל והדינוזאור".
ב-8 במרץ 2024, לכבוד יום האישה, ערוץ דיסני ישראל שידר במהלך כל היום את העונה הראשונה של הסדרה.
העונה הראשונה של הסדרה נוספה ל-VOD של הערוץ ב-20 במרץ 2023 והוסרה ב-6 באוקטובר באותה השנה.
העונה השנייה של הסדרה נוספה ל-VOD של הערוץ ב-2 בספטמבר 2024 והוסרה ב-1 באפריל 2025.
הפרק "The Gatekeeper" היה אמור לעלות במקור כפרק השישי בעונה השנייה, אך הוא לא שודר בגלל שהוא עוסק ב"להט"ב" וההחלטה הזאת נקבעה שנה לפני שהסדרה אפילו שודרה לראשונה.
ב-15 בנובמבר 2024, הדליפו את הפרק הזה באינטרנט.
לונלה לאפייט היא ילדה חכמה מאוד, בת 13 המתגוררת עם הוריה וסבתה בלואר איסט סייד בניו יורק.
יום אחד, היא הכינה שער, וטירנוזאורוס אדום יצא ממנו.
בתמיכת חברתה, קייסי, היא הופכת לגיבורת-על בשם מון גירל וקוראת לדינוזאור "שדינוזאור", ויחד הם מצילים את העיר מהרשע.
לונלה לאפייט / מון גירל - ילדה מחוננת בת 13 שחיה חיים כפולים כגיבורת על ומביאה בטעות לעולם דינוזאור חי וביחד איתו הם הופכים לגיבורי על, היא הופכת למון גירל.
בסוף העונה הראשונה נשאבת לממד אחר.
בעונה 2 יוצרת לעצמה חליפה חדשה בצבע סגול לאחר שהקודמת נהרסה בסוף העונה הראשונה.
בעונה 2 פרק 14, "ברמה המולקולרית", מגלה להוריה את זהותה בתור מון גירל.
שדינוזאור - טירנוזאורוס אדום עם קרניים ושלוש אצבעות שהביאה בטעות לניו יורק לונלה, לא יודע לדבר.
לונלה מכנה אותה שדינוזאור או בקיצור שד.
קייסי (מריה אווה דוארטה גולדברג) קלדרון - העוזרת של לונלה והחברה הטובה ביותר ממוצא יהודי, והראשונה שיודעת את זהותה כ-מון גירל.
באחד הפרקים החליפה את לונלה בתור מון גירל, אחרי שהיא שקרה בנוגע לרגלה ורצתה יום חופשי.
בפרק אחר היא חוגגת את בת המצווה שלה.
אדריאה לאפייט - אימה של לונלה.
היא אוהבת את לונלה כל כך, אבל לפעמים היא יכולה להיות קצת מביכה.
משמשת כתקליטנית במגרש ההחלקה המשפחתי.
ג'יימס (ג'וניור) לאפייט (הבן) - אביה של לונלה.
הוא מביך את לונלה לרוב.
אך בכל זאת הוא ולונלה ממש מחוברים מאוד טוב והם גם מתחרים בתחרות אב-בת במועדון שלהם וכנראה ניצחו.
מרים ("מימי") לאפייט - סבתא של לונלה.
רוב הזמן היא תומכת בה ואוהבת אותה ממש.
היא אלופה בבישולים ואחראית על הקפיטרייה במגרש ההחלקה המשפחתי.
גילתה את זהותה כמון גירל לאחר שסידרה את חדרה של לונלה והציצה במחברת שלה.
ג'יימס ("פאפס") לאפייט (האב) - סבא של לונלה.
הוא אלוף השכונה בריקודים והוא רוקד עם לונלה תמיד במגרש ההחלקה המשפחתי.
אדוארדו - חברה לכיתה של לונלה.
קולני, שטותניק, חסר סבלנות ואוהב מוזיקה.
מודע לכך שלרוב נתפס כלא ממש חכם ולא אוהב את זה בכלל.
ברוקלין - חברתה לכיתה של לונלה.
לונלה הלכה למסיבת פיג'מות אצלה בפרק 10 "לילה טוב מון גירל".
המנהל נלסון - מנהל בית הספר של לונלה.
מריה היל / הסוכנת היל - סוכנת ב-ש.י.ל.ד.
ממש בסוף הפרק ה-4 של העונה השנייה היא מקימה עם המצליפנית עסק כדי לעזור לנבלים לשעבר למצוא את עצמם בחברה.
הביונדר - ישות שצופה בכל מה שנעשה ללונלה.
משמש בתפקיד המספר ומציג את סיפורי המקור של רוב הנבלים בסדרה.
עד פרק 6 לא נראה על המסך, אלא רק נשמע.
בפרק הבכורה שלו התערב עם לונלה על קץ האנושות אם היא תנצח ביריד המדע שלה.
הנבל המרכזי בפרק 6 "הביונדר" ובפרקים הבאים הוא הופך לדמות טובה שחוקרת את האנושות עם כוונת טובות, מופיע בפרקים: 14 "קוני איילנד מותק", בעונה 2 פרק 1 "הביונדר הגדול" ובפרק 6 באותה עונה "לזרום עם זה".
אנחל (באנגלית Angel) - האוגר הכיתתי בכיתה של לונלה, שמרה עליו בסופש, הופיע בפרק 8 "חיית המחמד".
ד"ר אוג'ו - מדענית מווקאנדה שבאה לתור אחר מוחות צעירים לצורך קבוצה שהיא מקימה, בתור המורה החדשה למדעים.
ורנל לואיס - מחליק לשעבר והחבר הכי טוב של פאפס.
הופיע לראשונה בעונה 2 פרק 11, "מסיבת החלקה".
אפטרשוק - נבלת-על עם היכולת לחשמל ולקחת כוח מדברים.
היא הופיעה בפרק 1 "נחיתת מון גירל", והיא הפכה למורה למדעים של לונלה ואחרי הפרק היא כבר לא המורה שלה למדעים.
סייפונייטור - הוא נבל על שהופיעה בפרק 2, "הבריון המקומי".
הוא טפיל כזה שהשתלט על הגוף של אנג'לו כדי לעזור לו להביס את מון גירל.
אינסטנטייני גירל - היא נבלית על שהופיעה בפרק 3, "לנהל את המועדון".
היא אצנית אולימפית וקוראים לה סופי רגל-לול, היא ניסתה לרמות בתחרות בעזרת תרכובת כלשהי של שרירים שגרמו לה לרוץ ממש אבל ממש מהר.
אבל אז פסלו אותה מלהתחרות לנצח, אז היא נהפכה לפושעת והפכה ל"אינסטנטייני גירל".
מכיוון שלמון גירל וקייסי היה קשה לבטא את השם שלה, הן שינו אותו ל"ספיד גירל".
המאנבייבי הנורא - נבל על שהופיע בפרק 3, "לנהל את המועדון".
קראו לו טימי גראבס והוא גדל קצת יותר מדי מהר, כשהוא זחל למעבדה הביוכימית של אבא שלו וספג חלק מקרניים שמאיצות את הגדילה.
ועכשיו הוא מחפש בלילה בקבוקים, שמיכות וצעצועים בתור המאנבייבי הנורא!
גרביטס - הוא נבל על שהופיע בפרק 3, "לנהל את המועדון".
הוא התעשר מהר בכל שהוא העיף את הכספת מתוך הבנק עצמי!
אבל יום לפני הכסף שלו נשרף וגרביטס נשבע לנקום במון גירל ושדינוזאור!
הכוח שלו הוא בכפפות והוא מבטל את כוח המשיכה כשהוא יורה בהן.
ראט קינג - הוא נבל על שהופיעה בפרק 8, "חיית המחמד".
הוא נבל על דמוי אדם שעבר מוטציה לאדם עכברוש, והוא שולט בכל העכברושים בכל העיר.
סקיפסטר - היא סוג של נבלת על שהופיעה בפרק 9, "דילוג על ה...
היא אפליקציה שלונלה פיתחה כדי לעזור לה לדלג על דברים שהיא לא אוהבת ובסוף האפליקציה מדלגת על דברים מרצונה החופשי.
מרטי ומארסי מאזלר - זוג מדענים ששונאים רעש, שהופיעו בפרק 11. ניצלו את מון גירל לטובתם על מנת להפוך את השכונה לשקטה באמצעות רובוטים שהם בנו.
אוהבים מאוד אחד את השנייה.
רודי המגניב - שודד מגניב שנוהג ברכב.
משום מה לונלה ושד אף פעם לא מצליחים לטפוס אותו אפילו שהנשק היחיד שיש לו זה המכונית.
אודסה דרייק - הופיעה בפרק 12 כשהיא מתחזה לכוכבת רשת, אך בפועל היא בת למשפחת פשע שנוהגת לכתוב ביקורות רעות על מסיבות וגונבת פריטים של גיבורי על כגון המגן של קפטן אמריקה.
מריס מורלק - שותפה לשעבר של מימי.
חטף את שותפתו לשעבר על מנת לשחזר את הפורטל שהם יצרו, שממנו הגיע שדינוזאור, על מנת לקבל הכרה.
יודע על זהותה הסודית של שותפתו.
הופיע בסוף העונה הראשונה, בסוף הפרק הוא נבלע אל תוך הפורטל.
שדון-גירל - גרסה של מון גירל מיקום מקביל.
מופיעה בעונה השנייה בפרק הראשון "ביונדר הגדול".
מונדינוזאור - גרסה של שדינוזאור מיקום מקביל.
מופיע בעונה השנייה בפרק הראשון "ביונדר הגדול".
ליידי בול פגיעה - ראשת ארגון פשע, שהמצליפנית הייתה אחת בחבריה.
ביג וויל (גלגל ענק בעברית) - בחור בשם ג'ייסון וויל שהתחרה בתחרות של קרב רובוטים והפסיד טכנית למתחרו ושב לנקום עם דגם מוגדל של הרובוט שלו.
אך נוצח על ידי נבחרת הרובוטיקה של בית הספר של לונלה ביחד עם שדינוזאור.
בריאן/בלו סטריק - נער תחרותי מאוד שאוהב להחליק ורוצה להילחם במון גירל בתחרות החלקה.
מופיע בפרק 11, "מסיבת החלקה" בעונה השנייה.
מיין - היא נבלת על שהופיעה בפרק 5, "לכל שיער יש סוף".
בהתחלה היא הייתה השיער של לונלה, אבל לונלה יצרה כימיקל כדי להחליק את השיער שלה והיא נשרה.
כתוצאה מכך, היא הפכה לנבלית נקמנית שנשבעה להרוס את לונלה בכל מחיר.
בסוף הפרק היא מתאחדת בחזרה עם לונלה לאחר שלונלה הבטיחה לה שהיא תתחיל לטפל בה בצורה טובה יותר.
אביס - היא נבלת על שהופיעה בפרק 7, "יום חופש".
היא לא רצתה בכלל להיות נבלית.
היא הייתה נבלית רק בגלל שכל המשפחה שלה הם נבלים ובכלל שהתואר "אביס" והכוחות עוברות עצל משפחתה בירושה.
בסוף הפרק היא עוזרת אומץ ומספרת למשפחתה את האמת שהיא לא רוצה להיות נבלית יותר ושהיא צריכה עזרה.
המצליפנית (תמי ברק) - המצליפנית הייתה נבלית שנוהגת ליצור הסחות דעת ואז בורחת בזמן השוד.
לפני שהייתה נבלית, היא הגיעה לניו יורק במטרה להיות אופה.
אך לא היה לה את סכום הכסף הדרוש ללימודים.
לכן היא עברה לרחוב והפכה לנבלית על בשם "המצליפנית".
לפני סוף הפרק ה-4 של העונה השנייה "לרכב או למות" היא הופכת לטובה בכך שהיא בוגדת בבוסית שהעסיקה אותה כנבלית ועובדת עם מון גירל כדי לתפוס אותה ואת הכנופיה שלה.
ממש בסוף הפרק מראים שהיא הצליחה להגשים את חלומה והיא עובדת במסעדה כאופה וחוסכת כסף ללימודי קולינריה.
בנוסף, בעזרת הסוכנת הרי (מסוכנות ש.י.ל.ד) הן מקימות עסק כדי לעזור לנבלים לשעבר למצוא את עצמם בחברה.
אל.או.אס 307 (L.O.S באנגלית) - היא מחשב שהופיעה בפרק 4, "שימי לב".
היא הייתה בהתחלה סתם מחשב טכנולוגי שלונלה שיחקה איתו שחמט, אבל היא התגנבה לבית הספר בלילה כדי לנסות לנצח אותה, אבל היא שיחקה יותר מדי עד שהיא התחממה והפכה לנבלת על.
בסוף היא הפכה ליועצת של בית הספר של לונלה.
מל-ואר / מרווין / ילד קרי - הופיע לראשונה בפרק 5 של העונה השנייה "ילד קרי".
מל-ואר הוא חייזר צעיר בן 13 שגורש מהבית שלו בגלל שגורש לפני כן מבית הספר הצבאי של הקרי ונשלח לכדור הארץ על ידי אביו כדי להביס את מון גירל ולהביא אותה כבת ארובה לכוכב הבית שלו (פלנטת הקרי).
מסתיר מאביו את העובדה שהוא חובב טכנולוגיה, מדעים ומתמטיקה.
במהלך הפרק הוא מסתנן לבית הספר של לונלה בתור מרווין ובסתר נלחם בתחפושת במון גירל שכינתה אותו "ילד קרי".
לפני סוף הפרק הוא בוגד באביו, משחרר את לונלה את שד ומספר לאביו שהוא אוהב מדעים, טכנולוגיה ומתמטיקה ומתנצל על כך שהוא לעולם לא יהיה מי שהוא רצה שיהיה.
אך אביו מבין ומהר מאוד הם משלימים.
בסוף הפרק הוא נותן ללונלה מכשיר קשר תואם לשלו וחוזר עם אביו לפלנטת הקרי.
במהלך העונה אהבתה של לונלה למל-ואר גוברת.
הוא מופיע עוד פעם בפרק 10 של העונה השנייה "בשוד העניינים".
לונלה התקשרה אליו ושאלה אותו אם הוא מכיר את הקריסטל שיש במוזיאון והוא אמר שזה מסוכן והוא יכול לגרום לקריסת העולם, הוא אומר שהוא יבוא לעזור לה, אבל לונלה וחבריה ניסו לגנוב את הקריסטל ביחד.
לפני סוף הפרק הם גורמים לפיטוריו של עובד במוזיאון שניסה לעצור בעדם מלגנוב את הקריסטל.
בסוף הפרק הוא מופיע ולוקח את הקריסטל חזרה לפלנטת הקרי.
איש המולקולות - נבל מיקום מקביל בעל שרביט קסם.
חסם את היכולת של הביונדר להשתמש בכוחות לאחר שהרס את העולם שלו כדי לשחק ב"גולף-בין-גלקטי".
בסוף הפרק הביונדר הפך אותו לתינוק.
חזר באמצע העונה השנייה בפרק "ברמה מולקולרית" במטרה להשמיד את המימד של מון גירל שבסופו מון גירל מצליחה להבין למה הוא כל כך זועם והיא מבטיחה לו שתעזור לו לשקם את העולם שלו.
הדיבוב העברי של העונה הראשונה בוים על ידי עמרי רוזנצוויג ובעונה השנייה עד פרק 12 על ידי תמי ברק ומפרק 13 על ידי ענת ניב, והופק על ידי עדי וולוצקי בעונה הראשונה ובהמשך גם על ידי רוני שכטר ועל ידי עדי מור ולבסוף ענבר שטגר עזרא.